
______________________________________________________________________________
На основу члана 138. став 1. Устава Републике Србије[footnoteRef:1] и члана 31. став 2. Закона о Заштитнику грађана[footnoteRef:2], у поступку контроле законитости и правилности рада Центра за социјални рад у Лозници и Министарства за рад, запошљавање, борачка и социјална питања, вођеном поводом притужбе Д. Р., Заштитник грађана [1:  „Службени гласник РС“ бр. 98/06]  [2:  „Службени гласник РС“ бр. 79/05 и 54/07] 


У Т В Р Ђ У Ј Е

Министарство за рад, запошљавање, борачка и социјална питања и Центар за социјални рад у Лозници начинили су неотклоњиве пропусте у раду на штету права деце притужиље и онемогућили остваривање њихових права да се родитељ стара о њима пре свих других и права на одржавање личних односа са родитељем са којим не живе, тако што: 
I

Центар за социјални рад у Лозници:
1. није предузео мере заштите поводом сазнања да сродници крше права деце на одржавање личних односа са мајком, која је породично домаћинство напустила због партнерског и породичног насиља
2. децу изложену породичном и партнерском насиљу над мајком није третирао као жртве злостављања и занемаривања и није им пружио зашиту
3. није предузео мере ради спајања деце и мајке као јединог родитеља након смрти оца
4. одредио је привремену старатељску заштиту деци, иако имају родитеља који није лишен родитељског права и способан је и мотивисан да преузме бригу и старање о деци
5. за привременог старатеља деци поставио је сродника који за то није испуњавао законске услове[footnoteRef:3]  [3:  тачка 4. члана 128. Породичног закона, „Службени гласник РС", бр. 18/2005, 72/2011 - др. закон и 6/2015] 

6. овластио је привременог старатеља деце да, супротно закону[footnoteRef:4], предузима „све правне послове и радње за заштиту личности, права и интереса деце“[footnoteRef:5] и изједначио га са родитељем који је законски заступник деце[footnoteRef:6]; [4:  став 3. члана 132. Породичног закона]  [5:  решења Центра бр. 571-2201 од 8. 7. 2015. год. и бр. 571-2202 од 8. 7. 2015. год. ]  [6:  тачка 3. члана 60. и члан 72. и тачка 1. члана 77. Породичног закона] 

7. доследно је пропуштао да надзире привремено старатељство сродника и евидентира и санкционише неизвршене обавезе привременог старатеља, а нарочито радње које је он предузимао на штету права деце на одржавање личних односа са родитељем са којим не живе и ради спречавања родитеља да самостално врши родитељско право
8. Плановe услуга и мера за децу ниje доносиo на прописани начин[footnoteRef:7], у планирање услуга и мера није укључио јединог родитеља деце, а планиране активности није спроводио. [7:  члан 67. Правилника о организацији, нормативима и стандардима рада центра за социјални рад, „Сл. гласник РС“, бр. 59/08, 37/10, 39/11, 1/12] 

II
Министарство за рад, запошљавање, борачка и социјална питања:
1. неправилно је и супротно стандардима третирало напуштање заједнице због насиља у породици од стране родитеља жртве као родитељско напуштање деце и престанак вршења родитељског права 
2. није обезбедило примену стандарда стручног рада ради заштите притужиље и деце од насиља у породици
3. није обезбедило примену стандарда стручног рада ради заштите права деце на одржавање личних односа са родитељем са којим не живе и права да се родитељ стара о деци пре свих других, упркос пријавама и сазнањима да се ова права крше 
4. потврдило је решења органа старатељства о стављању деце под привремену старатељску заштиту сродника, иако имају родитеља који није лишен родитељског права и способан је и мотивисан да преузме бригу и старање о деци
5. 	потврдило је решења органа старатељства којим се за привременог старатеља деци поставља сродник који за то није испуњавао законске услове[footnoteRef:8]  [8:  тачка 4. члана 128. Породичног закона, „Службени гласник РС", бр. 18/2005, 72/2011 - др. закон и 6/2015] 

6.    потврдило је решења органа старатељства којима се, супротно закону[footnoteRef:9], привремени старатељ деце овлашћује да предузима „све правне послове и радње за заштиту личности, права и интереса деце“[footnoteRef:10] и изједначава са родитељем који је законски заступник деце[footnoteRef:11]. [9:  став 3. члана 132. Породичног закона]  [10:  решења Центра бр. 571-2201 од 8. 7. 2015. год. и бр. 571-2202 од 8. 7. 2015. год. ]  [11:  тачка 3. члана 60. и члан 72. и тачка 1. члана 77. Породичног закона] 


На основу утврђених пропуста у раду, Заштитник грађана упућује Министарству за рад, запошљавање, борачка и социјална питања и Центру за социјални рад у Лозници следеће:


П Р Е П О Р У КЕ:

1.
Потребно је да Центар за социјални рад у Лозници хитно затражи и размотри ванредни извештај привременог старатеља деце[footnoteRef:12].  [12:  у складу са одредбом члана 142. Породичног закона. ] 


2.
Потребно је да Центар за социјални рад у Лозници, приликом поступања по препоруци под бројем 1, обезбеди да ванредни извештај привременог старатеља деце садржи све недостајуће податке о радњама и активностима које је привремени старатељ предузимао, нарочито заступајући децу у судским поступцима. 

3.
Потребно је да Центар за социјални рад у Лозници, приликом поступања по препоруци под бројем 1, нарочито размотри и оцени разлоге да привремени старатељ уложи жалбу на пресуду[footnoteRef:13] којом му се налаже да поштује чињеницу да мајка има право самосталног вршења родитељског права под претњом принудног извршења. [13:  пресуда Основног суда у Лозници 2-П2-409/15 од 25. 1. 2016. год.] 


4.
Потребно је да Центар за социјални рад у Лозници, приликом поступања по препоруци под бројем 1, нарочито утврди да ли је привремени старатељ, у судским поступцима ради одлучивања о самосталном вршењу родитељског права, извршио своје законом предвиђене дужности[footnoteRef:14], односно, да ли је деци пружио сва потребна обавештења, а посебно обавештења о могућим последицама аката који он предузима и да ли је и на који начин пренео суду мишљење деце. [14:  члан 267. Породичног закона] 


5.
Потребно је да Центар за социјални рад у Лозници, приликом поступања по препоруци под бројем 1, нарочито размотри и оцени да ли је старатељ извршио све обавезе утврђене решењима органа старатељства, а нарочито због чега се деца не налазе на смештају код привременог старатеља ни две године од доношења решења органа старатељства којима је то одређено. 

6. 
Потребно је да Центар за социјални рад у Лозници, на основу спроведених радњи у препорукама 1-5 хитно поново одлучи о потреби старатељске заштите детета и који вид старатељске заштите је потребан детету.

7.
Потребно је да Центар за социјални рад у Лозници изврши планиране, а неспроведене евалуације донетих Планова услуга за децу[footnoteRef:15]. [15:  Планови услуга и мера за дете донети 7. 7. 2015. године, 25. 12. 2015. год. и 6. 10. 2016. год.] 


8.
Потребно је да Центар за социјални рад у Лозници, на основу евалуација Планова услуга за децу и утврђених ризика и угрожених права детета, хитно донесе нов План услуга за дете у којем ће предвидети приоритетне области рада ради заштите угрожених права и интереса детета, а нарочито активности ради реуспостављања контакта детета с мајком. 

9.
Потребно је да Центар за социјални рад у Лозници у поступак доношења Плана услуга за дете укључи мајку, као законског заступника детета и родитеља који врши родитељско право у складу са законом[footnoteRef:16]. [16:  тачка 3. члана 60. члан 68. и 72. и тачка 1. члана 77. Породичног закона] 


10.
Потребно је да Центар за социјални рад у Лозници, на основу оцене ванредног извештаја привременог старатеља и евалуираних Планова услуга за децу, сачини налаз и стручно мишљење у случају деце притужиље, у складу са чланом 63. и 64. Правилника о организацији, нормативима и стандардима рада центра за социјални рад. 

11.
Потребно је да директор Центра за социјални рад у Лозници утврди разлоге због којих поступајући стручни радници у овом случају нису пружили заштиту права деце на одржавање личних односа са родитељем са којим не живе и права да се родитељ стара о деци пре свих других, упркос пријавама и сазнањима да се крше ова права деце. 

12.
Потребно је да директор Центра за социјални рад у Лозници утврди разлоге због којих су стручни радници у овом случају неправилно и супротно закону одлучивали у поступку обезбеђивања старатељске заштите деци. 

13.
Потребно је да директор Центра за социјални рад у Лозници, уколико поступајући по препорукама 11-12 утврди да постоји основ за покретање одговарајућег поступка и предузимање мера према стручним радницима који су начинили пропусте раду у овом случају, спроведе такав поступак.

14.
Потребно је да Министарство за рад, запошљавање, борачка и социјална питања прекине са неправилном и штетном праксом да се напуштање заједнице/домаћинства због насиља у породици од стране родитеља жртве третира као родитељско напуштање деце и престанак вршења родитељског права.

15.
Потребно је да Министарство за рад, запошљавање, борачка и социјална питања, у овом и свим другим случајевима у којима се услед насиља у породици ускраћују права детета на другог родитеља, обезбеди хитно предузимање мера породичноправне заштите из надлежности органа старатељства ради остваривања и заштите уставом и законом гарантованих права детета на живот са родитељем и права да се родитељ стара о детета пре свих других, као и права детета да одржава личне односе са родитељем са којим не живе.

16.
Потребно је да Министарство за рад, запошљавање, борачка и социјална питања обезбеди да, у случајевима насиља у породицима, центри за социјални рад поступају у складу са стандардом да је „излагање детета насиљу у породици облик менталног злостављања детета“.[footnoteRef:17] [17:  Општи коментар Комитета за права детета Уједињених нација, бр. 13. "Право детета на слободу од сваког облика насиља", тачка 21, доступно на  http://www.pravadeteta.com/attachments/288_OK%2013.pdf] 

17.
Потребно је да Министарство за рад, запошљавање, борачка и социјална питања обезбеди законито и правилно поступање првостепеног и другостепеног органа у свим будућим случајевима у којима се одлучује о правима грађана и породичноправној заштити, а нарочито када се одлучује о правима, интересима и старатељској заштити детета.

18.
Потребно је да Министарство за рад, запошљавање, борачка и социјална питања, у свим будућим случајевима у којима одлучује у другом степену, поништи решење првостепеног органа о постављању привременог старатеља уколико решењем није одређен правни посао или врста правног посла коју привремени старатељ може предузети.

19.
Потребно је да Министарство за рад, запошљавање, борачка и социјална питања, у свим будућим случајевима у којима одлучује у другом степену, поништи решење првостепеног органа уколико је решењем одлучено о постављању за старатеља лица од кога се, с обзиром на његове личне односе са штићеником, родитељима штићеника или другим сродницима, не може очекивати да ће правилно обављати послове старатеља.

20.
Потребно је да Министарство за рад, запошљавање, борачка и социјална питања утврди разлоге због којих су поступајући државни службеници у конкретном случају третирали напуштање заједнице/домаћинства због насиља у породици од стране родитеља жртве као родитељско напуштање деце и престанак вршења родитељског права.

21.
Потребно је да Министарство за рад, запошљавање, борачка и социјална питања утврди разлоге због којих су у конкретном случају поступајући државни службеници у извршеном надзору над стручним радом пропустили да обезбеде примену стручних стандарда ради заштите притужиље и деце од насиља у породици, као и примену стручних стандарда ради заштите права деце на одржавање личних односа са родитељем са којим не живе и права да се родитељ стара о деци пре свих других, који су у раду органа старатељства изостали упркос пријавама и сазнањима да се ова права крше.
22.
Потребно је да Министарство за рад, запошљавање, борачка и социјална питања утврди разлоге због којих су у конкретном случају поступајући државни службеници у другостепеном поступку пропустили да утврде неправилности у решењима органа старатељства о одређивању привремене старатељске заштите деце и да обезбеде отклањање учињених пропуста. 

23.
Потребно је да Министарство за рад, запошљавање, борачка и социјална питања, уколико поступајући по препорукама 20-22, утврди да постоји основ за покретање одговарајућег поступка и предузимање мера према поступајућим државним службеницима, спроведе такав поступак.

Центар за социјални рад у Лозници обавестиће Заштитника грађана у року од 45 дана од дана пријема овог акта о поступању по препорукама 1 - 9, уз достављање документације која поткрепљује изјашњење о поступању.

Центар за социјални рад у Лозници обавестиће Заштитника грађана у року од 60 дана од дана пријема овог акта о поступању по препорукама 10 - 13, уз достављање документације која поткрепљује изјашњење о поступању.

Министарство за рад, запошљавање, борачка и социјална питања обавестиће Заштитника грађана у року од 60 дана од дана пријема овог акта о поступању по препорукама 14 - 23, уз достављање документације која поткрепљује изјашњење о поступању.


Ч и њ е н и ц е,  р а з л о з и   и   о б р а з л о ж е њ е

Притужбу Заштитнику грађана на рад Центра за социјални рад у Лозници (у даљем тексту: ЦСР Лозница) и Министарства за рад, запошљавање, борачка и социјална питања (у даљем тексту: Министарство) поднела је Д. Р., наводећи да је брачну заједницу напустила због различитих облика насиља које је трпела од супруга З. Р., да се обраћала надлежним органима за помоћ како би виђала и преузела своју децу (14 и 11 година) из породичне куће у којој су деца остала да живе, али јој у томе нису помогли, чак су након смрти супруга поставили деци стрица за привременог старатеља. 

На основу спроведених радњи у поступку контроле правилности и законитости рада органа[footnoteRef:18], Заштитник грађана је утврдио следеће чињенице: [18:  члан 17. Закона о Заштитнику грађана] 

- рад на случају ЦСР Лозница је започео поводом захтева Центра за социјални рад у Суботици[footnoteRef:19] за предузимање мера у случају мајке која не може да успостави контатке са децом која живе у Л., јер јој је то супруг онемогућавао. ЦСР Суботица наводи да мајка има страх од супруга и његовог могућег понашања, будући да је партнерско насиље трпела од оснивања заједнице, „да би се психичко насиље наставило током свих година брака… те је изложеност насиљу био основни разлог да“ напусти домаћинство  [19:  акт Центра Суботица бр. 560-2935/2014-03 од 1. 10. 2014. год.] 

- ЦСР Лозница је у извештају достављеном ЦСР Суботица навео: „Није уочено да су деца бесна на мајку како отац наводи. Уочљива је збуњеност деце, њихова патња због одласка мајке као и евентуални притисак од стране оца на децу да не контактирају са мајком“, те да је „вероватно З. одлучио да им одузме телефоне“[footnoteRef:20] [20:  акт Центра Лозница бр. 560-2403/2014 од 27. 10. 2014. год.] 

- у поступку по захтеву суда ради развода брака[footnoteRef:21] који је покренула мајка, ЦСР Лозница је утврдио да се отац „противи да се повере деца мајци“, која сада живи у Суботици и засновала је нову ванбрачну заједницу[footnoteRef:22], али З. „жели и да настави заједницу“ са њом. У погледу контакта са мајком констатовано је да „су деца била неодлучна а њихови ставови нејасни, а отац се противи“[footnoteRef:23]  [21:  акт Основног суда у Суботици, посл. бр. 4.П2. 108/2015 од 19. 2. 2015.  год.]  [22:  Лист праћења контаката и рада на случају корисника мал. Х. и Х. Х. на дан 18. 3. 2015. год. регистарски број 1911619117]  [23:  Почетна процена – деца и млади од 18. 3. 2015. год.] 

-ЦСР Лозница је неправилно окончао Почетну процену 27. 3. 2015. год. јер није опсервирао контакт и релацију између деце и мајке и није предвидео у потребне услуге, мере и интервенције (осим «разговарати са ЦСР Суботица и дати мишљење суду»)[footnoteRef:24] иако је утврдио да су угрожена права деце на родитеља са којим не живе  [24:  Почетна процена – деца и млади од 18. 3. 2015. год.] 

- 29. 4. 2015. год. изненада је преминуо отац деце
- о разговору са дечаком евидентирано је да је дошао у пратњи стрица: „Иако је стриц био напољу, дечак је тихо рекао да има контакте са мајком преко лажног фејсбука. Жели да је виђа али не жели да пређе код ње јер није спреман да мења средину. Покушава да буде лојалан оцу, али је очигледно да не сме да аутентично и слободно испољава осећања према мајци“[footnoteRef:25] [25:  Лист праћења контаката и рада на случају корисника мал. Х. и Х. Х. на дан 29. 4. 2015. год. регистарски број 1911619117] 

- на разговор са мајком „стриц је довео децу“ у ЦСР Лозница и „инсистирао да присуствује разговору“. Договорено је да мајка „долази два пута месечно у Л. код своје мајке и да се тамо обављају контакти“. „Д. наводи да је трпела у почетку брака физичко насиље, а касније емоционално. З. је често викао на њу и децу… Контролисао ју је и пратио где иде. Присиљавао ју је да се…“[footnoteRef:26] [26:  Лист праћења контаката и рада на случају корисника мал. Х. и Х.Х.. на дан 20. 5. 2015. год. регистарски број 1911619117] 


Иако су се ЦСР Лозница два органа обраћала за заштиту права деце на одржавање личних односа са мајком (ЦСР Суботица - 1. октобра 2014. год. и суд - 19. 2. 2015. год.), током 8 месеци овај орган старатељства није предузео ни једну услугу ни интервенцију ради заштите права деце на родитеља са којим не живе, није опсервирао контакт и релацију између деце и мајке, а и сам је констатовао да старије дете „не сме да аутентично и слободно испољава осећања према мајци“, али жели да је виђа и са њом комуницира преко лажног фејсбука, да се отац деце и чланови његове примарне породице противе виђањима деце са мајком, контролишу изражавање мишљења и ставова деце и врше утицај на децу да одбијају контакте са мајком. Први, а испоставиће се и једини, заједнички разговор деце са мајком ЦСР Лозница организовао је тек после 8 месеци (20. 5. 2015. год.) и то након сазнања да је изненада преминуо отац деце. 

- ЦСР је информисао суд пред којим је у току био поступак развода брака да је преминуо супруг, односно отац деце, закључивши да је непотребно достављање стручног налаза и мишљења „јер више нема разлога за одређивање вршења родитељског права у овом поступку“[footnoteRef:27] [27:  акт Центра Лозница бр. 560-526/15 од 5. 5. 2015. год.] 

- суд је, ипак, наложио Центру да „допунски обавести“ о непосредном старању и животу деце. Извештај ЦСР Лозница достављен суду[footnoteRef:28] није, у складу са прописима[footnoteRef:29], садржао податке о историји породичног насиља нити да је то био разлог због којег је супруга прекинула брачну заједницу  [28:  акт Центра Лозница бр. 560-526/15 од 25. 6. 2015. год.]  [29:  члан 64. Правилника о организацији, нормативима и стандардима рада центра за социјални рад „Сл. гласник РС“, бр. 59/08, 37/10, 39/11, 1/12] 

- суд је је донео решење о прекиду поступка[footnoteRef:30], које је постало правноснажно у мају 2015. год. [30:  акт Основног суда Посл. бр. 4.П2. 108/2015 од 8. 5. 2015. год.] 

- на основу разговора са мајком ЦСР је евидентирао: „Она жели да преузме децу али жели да сачека крај школске године. Међутим, плаши се З. сродника. Такође, сматра да они утичу на децу и да их одвраћају. Плаши се да ће `да јој узму децу`.“ 
- ЦСР Лозница је проценио „да ће повратак деце мајци ићи тешко, сродници ће користити разне методе одвраћања деце“[footnoteRef:31] [31:  Лист праћења контаката и рада на случају корисника мал. Х. и Х. Х. на дан 06. 5. 2015. год. регистарски број 1911619117] 

- ЦСР Суботица је доставио тражени извештај ЦСР Лозница о намерама мајке и условима у којима живи: „Планови које је вербализовала… су примерени, заснивају се на њеној усменој жељи да деца пређу код ње у домаћинство, а у што скорије време“. У извештају се напомиње да је мајка указала да јој је стриц деце, Д. Р., „рекао да не долази у Л. јер деца имају неке обавезе око преславе, те да неће бити у могућности да се виде с њом“, као и да „мајка деце већ сада износи бојазан да ће Д. на сваки њен покушај да контактира децу изналазити неке разлоге да је у тој намери спречи“[footnoteRef:32] [32:  акт Центра Суботица бр. 03-560-1558/15 од 2. 6. 2015. год.] 

- девојчица се „у телефонском разговору са водитељем случаја жалила како стриц није допустио девојчици да проведе недељу са мајком“. Стриц је навео да је „био бесан на Д. (мајку девојчице) јер је рекла девојчици да `нема шта да пита стрица`“ у погледу виђања са њом. ЦСР Лозница је на основу обављених разговора констатовао: „Д. вербално даје подршку девојчици у вези контаката, поново говори… `она може слободно да иде`, али је процена да јој се не даје довољна подршка“; као и да „треба инсистирати на одласку девојчице код мајке на почетку школске године. Дуже остајање девојчице ипак може да продубљује њену патњу и расцепљеност“. Истог дана са мајком је договорено: „да контакти у току лета буду редовни, да девојчица цео викенд проведе са мајком и да се направи план услуга“ [footnoteRef:33].  [33:  Лист праћења контаката и рада на случају корисника мал. Х. и Х. Х. на дан 23. 06. 2015. год. регистарски број 1911619117] 

- „обављен је разговор са мал. Х. и стрицем јер се мајка жалила на начин остваривања контаката… Д. сматра да је стриц одвраћа и да јој недозвољава контакте… Он је рекао да не одвраћа девојчицу, да се Х. договара са мајком и да је сама рекла `ићи ћу један дан а другог не могу`. Међутим, Х. када је разговарано са њом, није мајци рекла да не жели да дође други дан већ је смишљала неубедљиве изговоре.“[footnoteRef:34] [34:  Лист праћења контаката и рада на случају корисника мал. Х. и Х.Х. на дан 30. 7. 2015. год. регистарски број 1911619117] 


[bookmark: _GoBack]Ни пре а ни након очеве смрти, ЦСР Лозница није предузимао активности како би обезбедио да се контакти деце с мајком редовно одвијају и зауставио даље опструкције ових контаката од стране очеве фамилије. А након очеве смрти ЦСР Лозница није пружио подршку мајци као једином родитељу да, у складу са  законом[footnoteRef:35], преузме старање о деци, иако је располагао пријавама сумњи да ће мајка бити угрожена када дође по децу у Л. и утврдио је „да ће повратак деце мајци ићи тешко, јер ће сродници «користити разне методе одвраћања деце». Овлашћења органа старатељства за случај кршења права деце на родитељско старање и права на одржавање личних односа с мајком ЦСР Лозница је свео на пуко папиролошко евидентирање ризика и утврђивање угрожености  и спречавања мајчиног родитељства од стране очевих сродника, док су потпуно изостале радње и активности ради заштите неостварених права детета. Непредузимањем мера заштите ЦСР Лозница је додатно омогућио очевим сродницима да наставе даље спречавање контакта између деце и мајке и вршење негативног утицаја на релацију деце са мајком. [35:  један родитељ сам врши родитељско право када је други родитељ умро, члан 77. Породичног закона] 

У свим поступцима вођеним током 2014. и 2015. године ЦСР Лозница је искључио породично, односно партнерско насиље над мајком деце као кључну чињеницу и није, у складу са прописима[footnoteRef:36], доставио суду извештај о историји породичног насиља нити да је то био разлог због којег је супруга прекинула брачну заједницу. Такође, надлежни орган старатељства није, у складу са стручним стандардима, децу изложену породичном или партнерском насиљу над мајком третирао као жртве злостављања и занемаривања, нити је опструкције контаката деце с мајком третирао као наставак породичног насиља и фактор ризика за даље занемаривање и кршење права деце.  [36:  члан 64. Правилника о организацији, нормативима и стандардима рада центра за социјални рад ] 

- Након смрти оца деце ЦСР Лозница је навео „закључак: сада нема услова за примену мера старатељске заштите јер деца имају мајку“[footnoteRef:37] [37:  Лист праћења контаката и рада на случају корисника мал. Х и Х. Х. на дан 06. 5. 2015. год. регистарски број 1911619117] 

- у изјави пред ЦСР Суботица мајка се изјаснила: “Ја желим да преузмем бригу о мојој деци Х. и Х. Имам услове да их примим код себе. Нисам могла да их виђам јер ми је пок. З. бранио. Ја сам напустила заједницу зато што ми је претио. Овде живим мирно, имам стабилну заједницу. Одлазим у Центар за социјални рад Лозница и тамо се информишем и припремам за преузимање деце“[footnoteRef:38] [38:  записник Центра Суботица о писменој изјави мајке од 1. 6. 2015. год] 

- стриц се обратио ЦСР Лозница: „заинтересован да обавља старатељску улогу… присутан је и страх да ће `деца отићи код мајке` што породица не би желела“, док мајка „нерадо прихвата могућност да трећа особа брине о деци“[footnoteRef:39], а „како деца нису имала контакт са мајком дуже време, сад су вероватно у стању шока због очеве смрти“[footnoteRef:40] [39:  усмерена процена стручног тима од 25. 6. 2015. год.]  [40:  Лист праћења контаката и рада на случају корисника мал. Х. и Х. Х. на дан 05. 5. 2015. год. регистарски број 1911619117] 

- ЦСР Лозница је одлучио у складу са захтевом стрица да буде постављен за старатеља деци и донео решења да ће стриц као привремени старатељ предузимати „све правне послове и радње који су неопходни за заштиту личности, права и интереса мал.“ деце, „а нарочито ради остваривања породичне пензије… остваривања права на дечји додатак, здравствене бриге, школовања“, као и да се деца налазе на смештају код стрица[footnoteRef:41] [41:  решења Центра бр. 571-2201 од 8. 7. 2015. год. и бр. 571-2202 од 8. 7. 2015. год. ] 

- ни један поступајући орган старатељства није утврдио препреке ни разлоге због којих конкретне послове остваривања права деце на очеву пензију и здравствену заштиту не може и/или не жели обавити мајка деце, која је тада била једини законски заступник деце, нити је констатовао друге недостатке у мајчином родитељству, већ су, напротив, закључили да мајка „испуњава одговарајуће услове за вршење родитељског права и нема законских препрека да деца живе с мајком“[footnoteRef:42] и да је мајка „до напуштања домаћинства била претежно ангажовани родитељ“[footnoteRef:43] [42:  акт Центра Лозница бр. 560-3878/15 од 20. 1. 2016. год.]  [43:  акт Министарства бр. 570-03-00242/2015-14 од 30. 11. 2015. год.] 

- могућност да послове привременог старатељства ради регулисање деци пензије пок. оца и здравствених књижица непосредно обавља орган старатељства, у складу са законом[footnoteRef:44] и у циљу незаоштравања постојећег конфликта међу члановима породице који већ наноси штету правима деце, а коју је предочио Заштитник грађана у непосредном надзору, ЦСР Лозница је одбацио због тога што таква врста посла захтева додатно ангажовање и одузима пуно времена стручним радницима: „то би у пракси значило да би непосредни старатељ (стручни радник Центра) морао… да прима пензију, да је дели стрицу и деци што старатељ због других послова не би могао да стигне“[footnoteRef:45] [44:  члан 131. Породичног закона]  [45:  Лист праћења контаката и рада на случају корисника мал. Х. и Х. Х. на дан 23.6.2015. год. регистарски број 1911619117] 


ЦСР Лозница образложио је своју одлуку да одреди стрица за обављање послова привремене старатељске заштите ради остваривања права деце на очеву пензију, здравствену заштиту и даље школовање прекидом контакта деце са мајком и њиховом рањивошћу због губитка другог родитеља. При том, ЦСР Лозница није утврдио било какве препреке ни разлоге због којих конкретне послове остваривање права деце на очеву пензију и здравствену заштиту не може и/или не жели обавити мајка као законски заступник деце, нити је констатовао друге недостатке у мајчином родитељству. Напротив, оба поступајућа органа старатељства у овом случају закључили су да мајка „испуњава одговарајуће услове за вршење родитељског права и нема законских препрека да деца живе с мајком“. Чињеница да се син (15 година) након очеве смрти изјаснио да не жели да мења средину у којој је живео, такође, није била у супротности са правом и обавезом мајке да настави да, као законски заступник деце, предузима све радње за регулисање појединих и/или свих права деце.

Приликом одлучивања у поступку старатељске заштите деце, орган старатељства је поступао супротно индицијама да стриц није испуњавао законске услове[footnoteRef:46] да буде постављен за старатеља деци, а нарочито сазнањима да угрожава права деце и мајке и опструира њихово виђање, као и ризицима да ће наставити са таквим понашањем. ЦСР Лозница је, такође супротно закону, одредио да ће стриц као привремени старатељ предузимати „све правне послове и радње који су неопходни за заштиту личности, права и интереса мал.“[footnoteRef:47], чиме је овом сроднику дао значајно шира права и овлашћења од оних која су законом прописана за привременог старатеља, изједначавајући их са правима и овлашћењима родитеља као законског заступника деце.  [46:  члан 128. Породичног закона]  [47:  став 3. члан 132. Породичног закона] 


Могућност да послове привременог старатељства ради регулисање деци пензије пок. оца и здравствених књижица непосредно обавља орган старатељства у складу са законом и у интересу незаоштравања постојећег конфликта међу члановима породице који већ наноси штету правима деце, а коју је предочио Заштитник грађана, ЦСР је одбацио погодујући свом лакшем раду и смањивању додатног посла, уместо да им интерес деце буде приоритетан[footnoteRef:48]. Превасходност најбољег интереса детета подразумева да интерес детета има предност над интересом родитеља/старатеља, органа управе, установе или институције, у свим ситуацијама када се ови интереси разликују од интереса детета.  [48:  тачка 1. члан 6. Породичног закона] 


- Мајка је 29. 6. 2015. год. упутила Министарству приговор на поступање ЦСР Лозница, поводом којег је извршен надзор над стручним радом. Министарство је притужиљи одговорило: «да су се стекли услови за постављање привременог старатеља малолетној деци јер је отац преминуо а ви не вршите родитељско право. Наиме, према садржају ваших изјава децу сте први пут од напуштања породичног домаћинства јуна 2014. год. видели у просторијама Центра за социјални рад Лозница 20. 5. 2015. године, а једини контакт који је постојао протеклих годину дана је телефонски и преко интернета.»[footnoteRef:49] [49:  акт Министарства бр. 550-00-00456/2015-14 од 23. 7. 2015. год.] 

- и у другостепеном поступку Министарство је одбило жалбу мајке[footnoteRef:50] не решења Центра уз образложење да је „ожалбено решење правилно и на закону засновано“, да је орган старатељства „утврдио да су мал. деца без родитељског старања у смислу члана 113. став 3. Породичног закона“, јер „је мајка већ самим напуштањем породичног домаћинства престала да врши родитељско право“ и да су „услед смрти оца и невршењем родитељског права мајке… деца остала без законског заступника који треба да штити њихову личност, права и интересе“[footnoteRef:51] [50:  жалба мајке од 13. 7. 2015. год. запримљена у Министарству 20. 7. 2015. године, број 570-03-242]  [51:  акт Министарства бр. 570-03-00242/2015-14 од 30. 11. 2015. год.] 


Министарство је неутемељено одбило жалбу мајке коју је она, као једини родитељ и законски заступник деце, уложила на решења Центра да стриц, као привремени старатељ, предузима све послове ради заштите права и интереса деце. У образложењу је Министарство, супротно међународним и стручним стандардима, напуштање заједнице због насиља у породици  од стране родитеља жртве третирало као родитељско напуштање деце и престанак вршења родитељског права. Заузимајући став да „је мајка већ самим напуштањем породичног домаћинства престала да врши родитељско право“, па су деца „остала без законског заступника који треба да штити њихову личност, права и интересе“, Министарство је занемарило одлучујуће чињенице у конкретном случају: да је до напуштања породичног домаћинства дошло због насиља у породици; да само суд може ограничити родитељско право мајке и одлучити да мајка више није законски заступник деце, а таква одлука суда не постоји; да је због онемогућавања да реализује своје родитељство од стране супругове фамилије мајка већ покренула одговарајуће поступке пред судом и органима управе ради самосталног вршења родитељског права и одржавања личних односа са децом; да ни један поступајући орган старатељства није констатовао недостатке у мајчином родитељству, већ су, напротив, закључили да мајка „испуњава одговарајуће услове за вршење родитељског права и нема законских препрека да деца живе с мајком“, те да је мајка „до напуштања домаћинства била претежно ангажовани родитељ“. 

Министарство је и у надзору над стручним радом ЦСР Лозница, извршеном по приговору мајке, у потупности игнорисало све податке из списа предмета да надлежни орган старатељства није током дужег временског периода предузео ниједну сврсисходну меру ради елиминисања опструкције остваривања права деце на одржавање личних односа са родитељем са којим не живе и права да се родитељ стара о деци пре свих других, упркос пријавама и сазнањима да се ова права крше од стране оца деце и његових сродника. Уместо да у поступку надзора над стручним радом обезбеди примену стручних стандарда рада ради заштите притужиље и њене деце од насиља у породици јер су изостали у раду ЦСР, Министарство је чак превалило на мајку, која је жртва породичног насиља, искључиву одговорност за прекид контаката са децом.
Иако је било дужно, Министарство није као другостепени орган у поступку по жалби мајке отклонило неправилно постављање за привременог старатеља деци сродника који за то није испуњавао законске услове и није исправило кључне неправилности у диспозитиву решења ЦСР Лозница, којима су стрицу као привременом старатељу супротно закону дата овлашћења да предузима све правне послове и радње за заштиту личности, права и интереса деце и тако изједначена са овлашћењима и правима мајке.
Органи јавне власти не смеју неосновано, нерационално и несразмерно да ограничавају права грађана, нарочито права детета и уколико то није у разумној вези са законитим циљем поступка или радње која се предузима, односно, уколико то није у најбољем интересу детета. У случају поступања и околности која се негативно одражавају на права и интересе грађана, органи јавне власти имају обавезу отклањања оних штетних понашања и узрока који доводе до ускраћивања права, као и последица када околности случаја указују на такву потребу или могућност, а нарочито уколико се ради о штети по права, доборбит и најбоље интересе детета.
- После смрти бабе по мајци у јуну 2016. год. виђања девојчице са мајком су престала (до тада су се одвијала викендом, у изузетно скромном домаћинству и малом простору у којем је живела баба по мајци као подстанар). Девојчица повремено одржава контакт са мајком преко друштвених мрежа
- у разговору са дечаком поводом примедби мајки да са сином нема контакт, ЦСР Лозница је констатовао дечак „није љут на њу… донекле је разуме, али докле је она била одсутна отац се бринуо о њима тако да је он упознао и очеву бољу страну“[footnoteRef:52] [52:  Лист праћења контаката и рада на случају корисника мал. Х. и Х. .Х на дан 20. 5. 2015. год. регистарски број 1911619117] 

- мајка се обраћа Центру за помоћ указујући: „да је девојчица све затворенија… да су разговори усиљени“ и да „жели да има бољи однос са девојчицом“[footnoteRef:53] [53:  Лист праћења контаката и рада на случају корисника мал. Х. и Х. Х. на дан 17. 12. 2015. год. регистарски број 1911619117] 

- након одбијања приговора на рад ЦСР и жалбе на постављање стрица за привременог старатеља деци, те потпуног прекида контакта са децом, мајка је покренула судски поступак ради вршења родитељског права[footnoteRef:54]  [54:  акт Основног суда у Лозници бр. 2-П-2-409/15 од 22. 12. 2015. год. ] 

- стриц је обавестио ЦСР Лозница да је на одржаном рочишту суд потврдио да мајка има право
самосталног вршења родитељског права над децом (и одлучио да                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                «је тужени Д. Р. то дужан признати и трпети а све у року од 15 дана од пријема писменог оправка пресуде под претњом принудног извршења»[footnoteRef:55]). Стриц је пред Центром навео „да не зна шта да ради, да ли да се жали на пресуду“[footnoteRef:56]  [55:  акт Основног суда у Лозници бр. 2-П-2-409/15 од 22. 12. 2015. год. ]  [56:  Лист праћења контаката и рада на случају корисника мал. Х. и Х. Х. на дан 26. 01. 2016. год. регистарски број 1911619117] 

- стриц је информисао ЦСР Лозница да је уложио жалбу на пресуду[footnoteRef:57] [57:  Лист праћења контаката и рада на случају корисника мал. Х. и Х. Х. на дан 15. 02. 2016. год. регистарски број 1911619117] 

- Апелациони суд је утврдио: „како је отац млт. деце преминуо, тужиља, као мајка, једина има право и дужност да врши родитељско право“, „јер јој наведено право припада по самом закону“ и стога одбацио тужбу мајке против стрица као недозвољену[footnoteRef:58] [58:  акт Апелационог суда у Новом Саду Гж2. 202/16 од 30. 3. 2016. год.] 

- у поступку ревизије старатељске заштите деце 2016. и 2017. године, ЦСР Лозница је прихватао извештаје старатеља[footnoteRef:59], иако ни један старатељски извештај не садржи податке о томе да ли је стриц, у складу са решењима Центра, извршио обавезу преузимања деце на смештај код себе, нити податке о наведеним радњама које је стриц предузимао у судском поступку [59:  Закључак стручног тима Центра бр. 5701-202/2017 од 24. 2. 2017. год. и од 29. 2. 2016. год.] 

- у непосредном надзору Заштитника грађана ЦСР Лозница је дао податке да стриц није преузео децу на смештај код себе ни две године након доношења решења Центра којим је одлучено о смештају деце: деца и даље живе у истој породичној кући са дедом и бабом, а стриц са својом породицом живи у другој кући у истом дворишту[footnoteRef:60]. Породична кућа у којој живе деца је у власништву деде по оцу. „На спрату куће живе деца и З. кћерка из првог брака В. (која се у међувремену удала). У истом дворишту у другој кући живи З. брат Д. са супругом и децом“[footnoteRef:61]  [60:  надзор над радом Центра Заштитник грађана извршио је 15. 3. 2017. год.]  [61:  Почетна процена – деца и млади од 18. 3. 2015. год.] 

- у Плановима услуга и мера нису, у складу са прописима[footnoteRef:62], прецизно одређени  задаци и активности које ће се предузети (ко, како, када и где), као ни одговорне особе, ни временски оквир за почетак и за завршетак активности и задатка и нису навели показатеље да су задаци испуњени [62:  члан 67. Правилника о организацији, нормативима и стандардима рада центра за социјални рад] 

- од почетка 2016. год. ЦСР Лозница није спроводио услуге ради остваривања права деце на контакте са мајком предвиђене Планом услуга за децу, нити је планирао укључивање мајке у поступак доношења Плана услуга и мера, чак ни за реализацију активности које се односе на одржавање контаката деце са мајком[footnoteRef:63] [63:  План услуга и мера донет 6. 4. 2017. год.] 

- нису евалуирани Планови услуга за децу, нарочито област контаката са мајком, што је било предвиђено за 20. 12. 2015. године, за 1. 7. 2016. и 6. 4. 2017. год.[footnoteRef:64] [64:  Планови услуга и мера за дете донети 7. 7. 2015. године, 25. 12. 2015. год. и 6. 10. 2016. год.] 

Након пропуштања ЦСР Лознице да пружи подршку мајци, која је насилно спречавана да одржава контакте са децом и да врши родитељско право, као и пропуштања Министарства да отклони неправилно одлучивање органа старатељства у поступку старатељске заштите и изједначавања овлашћења привременог старатеља супротно закону са овлашћењима родитеља да предузима све правне послове и радње за заштиту личности, права и интереса деце, ЦСР Лозница је наставио да током наредне две године игнорише чињенице: да привремени старатељ није извршио обавезу преузимања деце на смештај код себе у складу са решењем органа старатељства; да је након постављања стрица за привременог старатеља деци дошло до потпуног прекида виђања и контаката деце са мајком; и да је стриц као привремени старатељ деце предузимао радње заступања деце у судским поступцима, а нарочито ради укидања пресуде којом је одређено да је стриц дужан признати и трпети чињеницу да мајка самостално врши родитељско право под претњом принудног извршења. Неправилна поступања и нечињења надлежних органи током три године у коначном су довела до „легализованог“ занемаривања и кршења права деце на јединог родитеља и додатно су блокирала враћање мајке у родитељску улогу.

- У поступку старатељске заштите и надаље, ЦСР Лозница је утврђивање мишљења деце свео на узимање изјаве на записник. Иако је раније већ утврдио да је девојчица у разговору «неодлучна, плачљива», «да није успела да јасно изрази своје мишљење и своје ставове»[footnoteRef:65],  као и да ће сродници «користити разне методе одвраћања деце» од мајке, приликом узимања изјаве ЦСР је девојчицу узраста 11 година претходно упозорио да је „дужна да говори истину у изјави“ и потом је упознао је са мишљењем и изјавама које су дали други чланови породице, а њену изјаву узимао увек у присуству других чланова породице, нарочито стрица којег су девојчица и мајка већ пријављивале да им онемогућава виђење. Изјаве девојчице су се увек налазиле на истом папиру испод изјаве брата[footnoteRef:66], односно на истом папиру испод изјава стрица и брата[footnoteRef:67] [65:  Почетна процена – деца и млади од 18. 3. 2015. год]  [66:  записник Центра Лозница о писменој изјави  девојчице дана 20. 5. 2015. год]  [67:  записник о писменој изјави дана 22. 3. 2017. год.] 

- у непосредним надзорима Центар и Министарство су одбацили предлоге Заштитника грађана да, пре постављања стрица за привременог старатеља, деци треба пред органом стратељства обезбедити заштиту од индуковања отпора према мајци од стране очевих сродника, као и од ризика да ће сродници наставити да опструирају контакте деце са мајком, те да претходно нису исцрпљене могућности да мајка преузме старање о деци, нити је орган старатељства у том циљу планирао нити предузео било какву радњу[footnoteRef:68] [68:  надзор над радом Центра Заштитник грађана извршио је 25. 8. 2015. год. и 15. 3. 2017. год. ] 

- у марту 2017. год. син је изјавио: „Ја не желим да контактирам са мајком јер се преудала и оставила нас је пре смрти оца када је напустила заједницу“[footnoteRef:69] [69:  записник Центра Лозница о писменој изјави сина од 22. 3. 2017. год.] 

- Након три године рада на случају, ЦСР је констатовао: „Фактички мајка може да преузме децу али је проблем што деца не желе да живе са њом и због тога се налазе под привременим старатељством стрица.“[footnoteRef:70]  [70:  акт Центра бр. 560-1742 од 04.04.2017. год.] 


ЦСР Лозница је у потпуности игнорисао да је у почетном раду на случају утврдио патњу деце због раздвојености од мајке, да деца нису одбијала контакте са мајком већ их тајно одржавали, да нису имала негативне ставове о мајци, као и да услед притисака и утицаја оца и чланова очеве примарне породице деца нису имала дозволу да аутентично испољавају своја осећања и везаност за мајку. Иако је био дужан, ЦСР Лозница није у датој ситуацији обезбедио услове за правилну партиципацију деце и у поступку утврђивања њиховог мишљења није охрабрио децу за отворено и слободно изражавање својих емоција и потреба да одрже контакте са мајком, нити им је пружио безбедни амбијент у којем могу да изразе свој аутентични однос према мајци. Упркос индицијама да отац, стриц и други чланови очеве фамилије настоје да контролишу и утичу на ставове деце према мајци, ЦСР Лозница није предузео мере како би то спречио, чак је неправилним организовањем узимања изјава од деце у присуству других чланова породице ЦСР додатно омогућио очевим сродницима да спроводе потпуну контролу и утицај на изражене дечје ставове. 

Како је то истакао и Европски суд за људска права у пресуди против Србије: у ситуацији када се детету ускраћује одржавање личних односа са родитељем, нема места одлагању и одуговлачењу у активностима надлежних органа. Проток времена највећа је препрека остваривању овог права детета, јер се током периода ускраћивања - применом разних „техника“ инструментализације и манипулације (у које спада и преваљивања терета одлуке на дете и подстицање лојалности према доминантнијем и моћнијем родитељу) - код детета изазива стварање отпора према контактима. Због тога примена репресивних мера према родитељу/старатељу који осујећује контакте детета са другим родитељем не може у потпуности бити искључена... [footnoteRef:71] [71:  пресуда Европског суда за људска правс „В.А.М. против Србије“] 

У конкретном случају ови механизми утицаја на ставове деце, примене разних „техника“ инструментализације и манипулације децом, утицања на њихово мишљење, контрола и спречавања деце да изразе своје аутетничне ставове, онемогућавање да одржавају контакте с мајком и подстицање отпора деце према мајци од стране очевих сродника током три године, те изостанак мера надлежних органа ради заустављања и санкционисања оваквог кршења права и злостављања деце, а нарочито предузимање неодговарајућих и неправилних мера надлежних којима нису елиминисани уочени ризици „да ће сродници користити разне методе одвраћања деце“ од мајке, већ су они легализовани и интензивирани и у коначном су довели до очекиваног исхода којем су очеви сродници тежили – да деца одбијају контакте са мајком. 

Неутемељен је и неоснован закључак Центра Лозница да, након годину дана од потпуног прекида контакта између деце и мајке и искључивања мајке из родитељске улоге, сада „фактички мајка може да преузме децу“. Мајка је de facto током три године онемогућавана да контактира са децом и да преузме старање о њима, док су надлежни органи неправилним проширењем овлашћења привременог старатеља омогућили стрицу да у судским поступцима блокира враћање мајке у родитељску улогу и да настави да код деце подстиче отпор према мајци. Због тога «фактички» мајци једино преостаје de jure вођење поступака принудног извршења и одузимања и предаје деце пред другим (судским) органима.  

Целокупни однос надлежних органа према кршењу права детета и кршењу права на заштиту мајке као жртве породичног насиља у овом случају, представљају пример посебно некоректног поступања органа јавне власти, имајући у виду да су надлежни инсистирали да спроведу планиране мере, иако је Заштитник грађана у више извршених надзора упозоравао управо на опасност од оваквог исхода и на неотклоњиве штетне последице од неправилног поступања и нечињења надлежних ради заштите угрожених права деце. Посебно некоректно поступање органа огледа се и у коначном настојању надлежних да последице представе као узрок, тако што се актуелно постојање отпора деце према мајци, а које је последица вишегодишњих пропуста у раду органа, наводи као разлог за доношење одлука органа пре три године.

Заштитник грађана налази да пропусти које су начинили надлежни органи у поступцима породичноправне заштите деце притужиље нису отклоњиви, као и да се њихове штетне последице по права, добробит и развој деце не могу значајно умањити. Поступањем по препорукама Заштитника грађана у конкретном случају могуће је заустављање даљег кршења права деце притужиље и спречавање сличних пропуста у будућности. Стога је Заштитник грађана, применом члана 31. става 2. Закона о Заштитнику грађана, упутио препоруке у циљу заустављања даљег кршења права деце притужиље у конкретном случају, као и ради унапређења рада органа и спречавања сличних пропуста у будућем раду.         

